Teranóva e Łabrador Newfoundland and Labrador 2011 teranóvianiłabradoriani Teranóva e Łabrador l'è una de łe diexe provinçe del Canada, l'ultima provinça a xontarse a ła confederasion canadexe. L'è situà inte ła parte nordorientałe del Paexe, su l'Oçeano Atlantico. Ła provinça l'è conposta da do rejoni: l'ìzoła de Teranóva e l'Łabrador sul continente. El nome de ła rejon el deriva dal łatin e, par quanto riguarda el Łabrador, dal portoghexe , un titoło che significa "propietario teriero" detegnuo dal portoghexe esplorator de ła rejon, João Fernandes Lavrador. El caołogo l'è San Zuane de Teranóva, su l'ìzoła omonima. I primi a cołonixar Teranóva e Łabrador i era stà i Francexi, quando inte i ani '90 del '600 ła vien conquistà da i Inglexi. Daspò la sarà na cołonia britanega separà. Ła svolta ła riva soło in tel 1948, quando ła popołasion ła se cata a dover decidar se anetarse a i Stati Uniti d'America, continuar come cołonia inglexa, diventar Stato indipendente o anetarse al Canada. El 31 marso 1949 el teritorio el diventa cosita parte del Canada con el nome de Teranóva. Col 1964 el governo provincial el scominsia parò a autonominarse «governo de Teranóva e Łabrador» e dal 2001 sto canbio l'è stà aplicà anca a ła costitusion canadexe. I rixultati del censimento del 2006 i ga mostrà na popołasion de 505,469 anime. Secondo el censimento canadexe del 2001, el più grando grupo etnico in Teranóva e Łabrador l'è queło inglexe , seguio da queło irlandexe , scosexe , francexe e nativi . Mentre metà de quei che 'à risposto i ga identificà ła so etnicità anca come "canadexe", in un sondajo su ła diversità etnica del 2003 el 38% el se ga definio come "teranovexe". Teranóva ła ga i propi diałeti de l'inglexe, del francexe e de l'irlandexe. I diałeti inglexi parlè in Teranóva e in Łabrador i se somea; in più, el Łabrador el ga anca i so diałeti del Innu-aimun e del Inuktitut. De łe 499.830 risposte dè in ocasion del censimento rełative a ła łengóa mare, łe łéngue più riportè i'è stè: I dati mostrè i se riferise a łe singołe risposte e a ła parçentuałe totałe. Ghè anca 435 risposte con sia l'inglexe che na łéngua mia ofisiałe, 30 con el francexe e na łéngua mia ofisiałe e çirca 14.305 che no i ga mia risposto a ła domanda o i ga segnà più łéngue mia ofisiałi.